* 7 6 C. PLINII HIST. NAT. LIB. XIX. 



nora, et caulibus , succo acriora : sicut cunila, origa- 

 num, ruta. Soluin vero ex omnibus lapathum silvestre 

 melius : hoc in sativis rumex vocatur, nasciturque for- 

 tissimum : Iraditur certe semel satum durare, nec vinci 

 umquam a terra , maxime juxta aquam. Usus ejus cum 

 ptisana tantum in cibis leviorem gratioremque saporem 

 praestat. Silvestre ad multa medicamina utile est. Adeo- 

 que nihil omisit cura , ut carmin quoque comprehen- 

 sum reperiam , in fabis caprini fimi singulis cavatis , si 

 porri , eruca? , lactucae , apii , intubi , nasturtii semina 

 inclusa serantur , mire provenire. Quae sunt silvestria , 

 eadem in sativis sicciora intelliguntur, et acriora. 



De suocis et saporibus hortensiorum. 



LX. Namque et succorum saporumque dicenda dif- 

 ferentia est, vel major in his quam pomis. Sunt autem 

 acres cunilae , origani , nasturtii, sinapis. Amari , absin- 

 thii, centaurei. Aquatiles, cucumeris, cucurbit, lactucae. 

 Acuti , thymi , cunilae. Acuti et odorati , apii , anethi , 

 feniculi. Salsus tantum e saporibus non nascitur, ali- 

 quando extra insidit pulveris modo , ut cicerculis 

 tantum. 









